เรื่อง ประจำเดือนไม่มาค่ะตัวหนูไม่เคยมีเพศสัมพันธ์กับแฟนเลยค่ะ ก่อนหน้านี้ต้นปีมกราคม 2562 หนูเป็นคนที่ประจำเดือนมานิด ๆ หน่อย แล้วขาดไปเดือน สองเดือนมาทีนึงค่ะ แต่ระยะหลังนี้มาประจำเดือนไม่มาสักระยะเเล้ว แต่ก็มีตกขาวนิดๆ หน่อย ๆ บ้างบางทีค่ะ ต้องทานยาอะไรไหมคะ เครียดอยู่เหมือนกันค่ะ กลัวคนจะทักหาว่าท้อง เพราะหนูอ้วนง่ายค่ะ ตอนนี้หนูอายุ 23 ปีค่ะ แล้วประจำเดือนไม่มามันเกิดจากอะไรได้บ้างคะ แล้วมันจะมีโอกาสท้องไหมคะ สอบถามด้วยความไม่ทราบจริง ๆ ค่ะ
สวัสดีค่ะ หากไม่เคยมีเพศสัมพันธ์ การที่ประจำเดือนไม่มานานหลายเดือน จึงไม่ได้เกิดจากการตั้งครรภ์แต่อย่างใด โดยอาจเกิดจากสาเหตุต่างๆ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดหัว เห็นภาพซ้อน มีน้ำนมไหล เป็นต้นสำหรับตกขาวปริมาณไม่มาก หากไม่ได้มีกลิ่นเหม็น ไม่มีแสบหรือคันช่องคลอด ก็ถือเป็นตกขาวที่ปกติดี ไม่จำเป็นต้องทานยาอะไรหากประจำเดือนยังคงไม่มา หรือนานหลายเดือนมาสักครั้ง แนะนำควรไปพบแพทย์เพื่อหาสาเหตุค่ะ หากไม่ได้เกิดจากโรคทางกาย ก็น่าจะเกิดจากการทำงานผิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนเพื่อให้ประจำเดือนมาเป็นปกติค่ะ